钦定古今图书集成/明伦汇编/官常典/第745卷 > 葛遇明
## 钦定古今图书集成/明伦汇编/官常典/第745卷 > 葛遇明

按《巢县志》：“遇明，字澹如，邑庠生。壮龄伟干，素负气节。
乙亥闻寇，挈妻入城，为守御计。城陷，同妻尹氏咸被
贼执，尹氏奋臂护夫，为贼斧斫，血流，骂贼以死，血溅
遇明。遇明不顾，拘系捕衙三日，终不屈，遂遇害。胞弟

陴协守，无奈贼势浩大，民力不支，臣时与兄各守一
隅，兄为贼执，嫂尹氏奋臂直前，妄欲脱夫于险，而贼
众持斧斫嫂以死，臣兄修伟出众露刃胁降，拘系三
日，终不受屈，乃被杀害。臣去年伏读恩诏一款，地方
有忠孝节烈捐躯殉义官吏士民妇女人等，通著分
别详查，以凭叙赉。钦此。兹臣兄遇明，“臣兄嫂尹氏，虽
系草茅荆布之微，而死忠死义，实关纲常名教之大，
想宜不惜优恤，用示彰劝”等因。奉旨建坊旌表。